EUSKAL HERRIKO BIZTANLEEN IRAKURKETA- ETA MUSIKA-OHITURAK AZTERTU DITU ELKAR FUNDAZIOAK, SIADECO IKERKETA ELKARTEAREN ESKUTIK
IKERKETA 2018KO MARTXOAN EGIN ZUTEN
Musika-entzuleak
Hamar euskal herritarretik seik egunero edo ia egunero entzuten dute musika; hamarretik ia bik, gutxienez astean behin. Hamarretik bakarrak ez du musikarik entzuten. Gazteen artean handiagoa da musika-kontsumoa. 16-25 urterekin, % 90ek entzuten dute egunero edo ia egunero. Adinean gora, txikiagoa da kontsumoa: 65 urtetik gorakoetan, % 46k dute
musika egunero entzuteko ohitura.
Irratia da musika entzuteko bitarteko nagusia: % 42k aipatu dute. Segidan daude gailu elektroniko eramangarriak (% 31): sakelako telefonoa, MP4a…
Musika-diskoen erosleak
Hamar euskal herritarretik hiruk (% 29.5) erosi du azken urtean gutxienez disko bat (CD, DVD, binilo…). Ipar Euskal Herrian handiagoa da erosleen ehunekoa: % 51k adierazi dute azken urtean disko batgutxienez erosi dutela. Euskarazko diskoei dagokienez, euskaldunen % 30ek erantzun dute erosi dutela azken urtean; ez-euskaldunetan, % 6k. 
Musika eskuratzea (osatu atala)

Ohitura horiek indartu egingo dira datozen urteetan, herritarrek azaldu dutenez. Laurdenek adierazi dute (% 27) formatu digitala gero eta gehiago erabiliko dutela, eta % 23k doan eskuratutako musikara joko duela gero eta gehiago. Gazteen kasuan, areago: erdiek adierazi dute doan lortutako musika kontsumituko dutela gero eta gehiago.
Gogoeta bat egin beharko litzateke kultura-produktuak doan jasotzeko joeraren aurrean. Bada garaia kultura ordaindu egin behar dela balioan jartzeko. Bizitzako edozein eremutan bezala, kulturan ere enpresak eta langileak daude, eta haien lanak ordaina behar du. Ez bagaude prest liburu, disko, zinema eta abarrengatik ordaintzeko, nork jardungo du kultura-ekoizpenean? Nondik etorriko dira baliabideak sortzaileentzat eta kultura-sistema osoarentzat?

